Diari Oficial de la Generalitat Valenciana


Sumari del DOGV 3679, del 02-02-2000 (2000/440)

Acord de 26 de novembre de 1999, de la Comissió Territorial d’Urbanisme de València, que fa referència a la modificació número 2 del pla general relativa al carrer de Benifaió d’Almussafes.
---------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3679

Data del DOGV
:   02-02-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/440


Data del document
:   26-11-1999

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Almussafes
    * pla d'urbanisme

Acord de 26 de novembre de 1999, de la Comissió Territorial d'Urbanisme de València, que fa referència a la modificació número 2 del pla general relativa al carrer de Benifaió d'Almussafes. [2000/F440]
  
Vist l'expedient tramés per l'Ajuntament d'Almussafes que fa referència a la modificació número 2 del pla general relativa al carrer de Benifaió, i de conformitat amb els següents,
  
Antecedents de fet
  
Primer
  
El projecte es va sotmetre a informació pública per mitjà de l'acord del Ple de l'ajuntament en la sessió del dia 30 de juliol de 1999. Després del pertinent període d'exposició pública, en el qual es va presentar una al·legació, el va aprovar provisionalment el mateix òrgan el 7 d'octubre de 1999.
  
Segon
  
El projecte consta de memòria justificativa, fitxa de gestió, annex d'homologació, plànols d'informació i plànols d'ordenació.
  
Tercer
  
L- objecte de la modificació és desenvolupar un àmbit de sòl urbà per mitjà d'una actuació integrada. Per a això es delimita una unitat d'execució que, alhora, constitueix l'àmbit d'una àrea de repartiment. Es manté l'ordenació establerta en el pla general.
  
L'àmbit d'actuació s'estén al carrer de Benifaió i als carrers adjacents que estan pendents d'urbanitzar.
  
La modificació es justifica en la conveniència de la urbanització conjunta de tot l'àmbit delimitat, així com en la necessària reparcel·lació de la zona i la justa distribució de beneficis i càrregues de l'actuació.
  
Es justifica la instrumentació de l'actuació a través d'una modificació del pla general ?i no per mitjà d'un programa?, ja que la delimitació d'unitats d'execució ha d'estar en els plans (article 115 del Decret 201/1998, de 15 de desembre, del Govern Valencià, pel qual s'aprova el Reglament de Planejament de la Comunitat Valenciana ?d'ara endavant, RPCV?); a més, la delimitació d'àrees de repartiment és una determinació de l'ordenació estructural que també s'ha d'instrumentar mitjançant el planejament general (com es dedueix, a sensu contrario, de l'abast dels plans de millora, regulat en l'article 82 del RPCV).
  
Les dades generals de l'actuació es resumeixen en el següent quadre de superfícies:
  
Qualificació urbanística Superfície Percentatge
  
Illes edificables 17.588 m2s 53%
  
Zona verda 526 m2s 2%
  
Vials 15.224 m2s 45%
  
Superfície total 33.338 m2s 100%
  
No cal establir condicions especials de connexió per al desenvolupament de l'actuació integrada, ja que es tracta de la prolongació de les xarxes de serveis urbanístics ja existents en el sòl urbà contigu.
  
Es calcula l'aprofitament tipus de l'àrea de repartiment delimitada, dividint l'aprofitament objectiu total ?que es corregeix únicament en els casos en què la profunditat de la parcel·la supera la profunditat edificable- entre la superfície total de l'àrea de repartiment, i s'obté un valor de l'aprofitament tipus de 2,171269 m2t/m2s.
  
Quart
  
Durant la tramitació de l'expedient s'ha sol·licitat informe dels següents organismes: Conselleria de Sanitat; Conselleria de Cultura, Educació i Ciència.
  
La Conselleria de Sanitat va emetre informe favorable, el 16 d'agost de 1999.
  
Cinqué
  
Almussafes té un pla general aprovat definitivament per la Comissió Territorial d'Urbanisme el 29 de març de 1994.
  
Sisé
  
La Comissió Informativa de la Comissió Territorial d'Urbanisme de València, en la sessió celebrada el 24 de novembre de 1999, va emetre un informe relatiu al projecte de què tractem, complint així el que estableix l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
La tramitació ha sigut correcta, d'acord amb el que estableix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (d'ara endavant, LRAU).
  
Segon
  
La documentació està completa, als efectes del compliment del que estableix l'article 27 de la LRAU.
  
Tercer
  
S'inclou un annex relatiu a l'homologació de l'àmbit de la modificació proposada. En realitat, el contingut d'aquesta homologació es limita a considerar com a xarxa primària la ronda oest, que queda inclosa en l'àmbit de l'actuació, i la manifestació que la delimitació de l'àrea de repartiment i el càlcul consegüent de l'aprofitament tipus són determinacions corresponents a l'ordenació estructural.
  
Tanmateix, l'annex d'homologació no està correctament plantejat ni quant a l'àmbit d'actuació, ni quant al contingut. L'àmbit mínim de l'homologació és el sector, tal com estableix la disposició transitòria primera, apartat 2, de la LRAU i l'apartat I.3 de la Instrucció de Planejament 1/1996, de 23 de gener de 1996, sobre l'homologació de plans d'urbanisme a la Llei Reguladora de l'Activitat Urbanística. Alhora, el concepte de sector està definit en l'article 20 de la LRAU, desplegat en l'article 17 del RPCV, i s'ha de delimitar segons els criteris de sectorització regulats en els articles esmentats. En el projecte presentat, no s'ha justificat que l'àmbit d'actuació constituïsca un sector que complisca els criteris de sectorització abans esmentats. A més de la reconsideració de l'àmbit de l'homologació, aquest document ha d'analitzar totes les determinacions que integren l'ordenació estructural en aquest àmbit (les regulades en l'article 17 de la LRAU, que hi resulten aplicables). En la proposta d'homologació que es planteja, només s'analitza la consideració de la ronda oest com a xarxa primària, sense analitzar la resta de determinacions d'ordenació estructural de l'àmbit del sector. En definitiva, ni l'àmbit d'actuació ni les determinacions analitzades són suficients per a operar l'homologació d'aquesta zona.
  
D'altra banda, els canvis que es pretenen introduir poden ser instrumentats per mitjà d'una modificació del pla general ?d'aprovació autonòmica?, ja que es modifica una determinació de l'ordenació estructural com és la delimitació de l'àrea de repartiment, la competència de la qual correspon a la Conselleria d'Obres Públiques, Urbanisme i Transports.
  
En suma, els canvis pretesos es poden fer ?sense necessitat d'homologar tot el sector- per mitjà de l'aprovació definitiva per la Conselleria d'Obres Públiques, Urbanisme i Transports de la modificació del Pla general que es proposa.
  
Quart
  
Les determinacions contingudes en la modificació es consideren correctes des del punt de vista de les exigències de la política urbanística i territorial de la Generalitat, tal com recull l'article 40 de la LRAU.
  
Cinqué
  
La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions de plans generals de municipis de menys de 50.000 habitants, de conformitat amb el que estableixen els articles 55.1 i 39 de la LRAU, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat abans, la Comissió Territorial d'Urbanisme, en la sessió celebrada el 26 de novembre de 1999, acorda aprovar definitivament la modificació número 2 del pla general d'Almussafes relativa al carrer de Benifaió.
  
Contra aquesta resolució, que no exhaureix la via administrativa, es podrà interposar un recurs d'alçada davant el conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de l'endemà de la data de recepció de la present notificació.
  
Tot això, sense perjudici que es puga interposar qualsevol altre recurs que es considere oportú.